ສະຫະຣັດ ແລະຈີນ ເຈຣະຈາຫາຣືກັນ ກ່ຽວກັບເຣື່ອງເສຖກິດ ແລະບັນຫາອື່ນໆ
ຂ່າວສຳຄັນອື່ນໆ: ການດຳເນີນຄະດີ ທ່ານນາງ ອອງຊານ ຊູຈີ ສິ້ນສຸດລົງ ຄາດວ່າ ຄຳພິພາກສາ ຈະອອກໃນມື້ວັນສຸກ; ມີ 3 ຄົນເສັຽຊີວິດ ແລະ 3 ຄົນບາດເຈັບໃນຄວາ
ເຈົ້າໜ້າທີ່ ຣະດັບສູງ ຂອງສະຫະຣັດ ແລະຈີນ ຈະພົບປະກັນອີກໃນວັນອັງຄານມື້ນີ້ເປັນມື້ທີ 2 ເພື່ອຊອກຫາ ຊ່ອງທາງໃຫ້ມີການຮ່ວມມືກັນທາງດ້ານເສຖ ກິດ ສະພາບແວດລ້ອມແລະຄວາມໝັ້ນຄົງ ປະທານາທິບໍດີ ສະຫະຣັດ ທ່ານBARACK OBAMA ໄດ້ໄຂ ການສົນທະນາຫາຣື ຢູ່ທີ່ ກອງປະຊຸມ ວ່າດ້ວຍຍຸທສາດແລະເສຖກິດ ລະຫວ່າງສະຫະຣັດ ກັບຈີນ ໃນມື້ວານນີ້ ທີ່ ກຸງວໍຊິງຕັນດ້ວຍການຮຽກຮ້ອງ ໃຫ້ມີການ ຮ່ວມມືກັນ ໃນຂອບເຂດ ທີ່ກວ້າງຂວາງຂື້ນ ລະຫວ່າງປະເທດທັງສອງເພື່ອເຮັດໃຫ້ເສຖ ກິດຟື້ນໂຕຄືນ ແລະປ້ອງກັນ ບໍ່ໃຫ້ມີການ ແຜ່ຜາຍອາວຸດນິວເຄລັຽ ຣັຖມຸນຕຣີ ກະຊວງການເງິນ ຂອງສະຫະຣັດ ທ່ານ TIMOTY GEITHNERແລະຮອງ ນາຍົກຣັຖມຸນຕຣີຈີນ ທ່ານ WANG QISHAN ກ່າວວ່າ ມີ ຮ່ອງຮອຍ ທີ່ສໍ່ສແດງໃຫ້ເຫັນວ່າ ເສຖກິດໂລກ ກຳລັງເລີ້ມຟື້ນໂຕຄືນ ຈາກວິກິຕການ ທາງດ້ານການເງິນທີ່ຮ້າຍແຮງສຸດ ບັນຫາທາງດ້ານເສຖກິດ ຄອບງຳ ການເຈຣະຈາ ຫາຣືດ່ັງກ່າວໂດຍທີ່ຝ່າຍ ເຈົ້າໜ້າທີ່ ສະຫະຣັດ ພະຍາຍາມ ຊອກຫາຊ່ອງທາງ ໃຫ້ໄດ້ຮັບການໃຫ້ຄວາມໝັ້ນໝາຍ ຈາກປັກກິ່ງວ່າ ຈະເພີ້ມການໃຊ້ຈ່າຍ ພາຍໃນປະເທດຂື້ນແລະຝ່າຍເຈົ້າໜ້າທີ່ຈີນ ຢາກໃຫ້ຣັຖບານ ທ່ານ OBAMA ໃຫ້ການຄ້ຳປະກັນວ່າ ສະຫະຣັດຈະດຳເນີນງານ ເພື່ອຄວບຄຸມ ແລະຫລຸດການ ຂາດດຸນງົບປະມານ ທີ່ເພິ່ມທະວີຫລາຍຂື້ນນັບມື້ ຂອງສະຫະຣັດ ເຈົ້າໜ້າທີ່ກ່າວວ່າ ການດຳເນີນຄະດີ ທ່ານນາງອອງຊານ ຊູຈີຜູ້ນຳປະຊາທິປະໄຕໃນ ມຽນມາ ໃນຂໍ້ຫາ ລະເມີດເງື່ອນໄຂການກັກບໍຣິ ເວນຂອງທ່ານນາງນັ້ນ ໄດ້ສິ້ນສຸດລົງແລ້ວ ໂດຍທີ່ສານປະກາດວ່າ ຕົນຈະອອກ ຄຳພິພາກ ສາໃນມື້ວັນສຸກ ຈະມານີ້ ຖ້າຫາກຖືກ ພົບເຫັນວ່າ ມີຄວາມຜິດ ທ່ານນາງອອງຊານ ຊູຈີຜູ້ທີ່ເຄີຍ ໄດ້ຣັບ ລາງວັນໂນແບລ ຂແນງສັນຕິພາບ ກໍອາດຈະໄດ້ ຮັບໂທດຈຳຄຸກດົນເຖິງ 5 ປີ ອົງການຂ່າວຝຣັ່ງ ໄດ້ອ້າງຄຳເວົ້າ ຂອງເຈົ້າໜ້າທີ່ສານທີ່ກ່າວວ່າ ການຕັດສິນໂທດ ຖ້າທ່ານນາງ ຫາກຖືກພົບເຫັນວ່າ ມີຄວາມຜິດກໍຈະມີຂຶ້ນ ໃນມື້ດຽວກັນ ກັບການອອກ ຄຳພິພາກສາ ຄະນະໄອຍະການ ຂອງຣັຖບານທະຫານມຽນມາ ໄດ້ກ່າວໂຕ້ແຍ້ງ ປິດທ້າຍການດຳເນີນຄະດີ ໃນມື້ວັນຈັນວານນີ້ແລະພວກທະນາຍຄວາມ ຂອງທ່ານນາງອອງຊານ ຊູຈີ ຜູ້ຊ່ອຍວຽກ ໃນເຮືອນ ຂອງທ່ານນາງ 2ຄົນ ແລະຊາວອະເມຣິກັນ ນາຍ JOHN YETTAW ໄດ້ພາກັນຕອບ ຄຳໂຕ້ແຍ້ງປິດທ້າຍການດຳເນີນຄະດີ ຂອງຝ່າຍໄອຍະການ ໃນມື້ນີ້ ຕຳຣວດໄທ ກ່າວວ່າ ມີ 3 ຄົນ ໄດ້ຖືກ ຍິງຕາຍ ແລະເຈົ້າໜ້າທີ່ຮັກສາຄວາມສະງົບ 3 ຄົນ ໄດ້ຮັບບາດເຈັບ ຈາກເຫດຣະເບີດ ໃນເຂດ ພາກໃຕ້ທີ່ວຸ້ນວາຍຂອງໄທ ເຈົ້າໜ້າທີ່ເວົ້າວ່າ ຄົນປາດຢາງຜູ້ນຶ່ງ ທີ່ນັບຖືສາສນາພຸດແລະເມັຽ ຂອງລາວ ໄດ້ຖືກຂ້າຕາຍ ໃນການດັກສະກັດ ໂຈມຕີ ໃນຕອນເຊົ້າຂອງວັນອັງຄານມື້ນີ້ ຂະນະ ທີ່ຜົວເມັຽຄູ່ນີ້ ພວມພາກັນເດີນທາງ ໄປເຮັດວຽກທີ່ຈັງຫວັດ ປັດຕະນີ ຕໍ່ມາ ຈົ້າໜ້າທີ່ ຮັກສາ ຄວາມສະງົບ 3 ຄົນກໍໄດ້ຮັບບາດເຈັບ ດ້ວຍເຫດຣະເບີດ ຂະນະທີ່ພວກເຈົ້າໜ້າທີ່ ໄປກວດເບິ່ງບ່ອນເກີດເຫດ ໃນເຫດຮ້າຍ ຢູ່ອີກບ່ອນນຶ່ງນັ້ນ ຕຳຣວດເວົ້າວ່າ ມືປືນຄົນນຶ່ງໄດ້ຍິງຜູ້ຊາຍ ຊາວມຸສລິມຄົນນຶ່ງຕາຍ ໃນພິທີແຕ່ງງານ ທີ່ຈັງຫວັດປັດຕະນີເຊັ່ນດຽວກັນ ໃນຄືນວັນຈັນ ຜ່ານມານີ້ ພວກກະບົດ ຊາວມາເລຍ ໃນເຂດພາກໃຕ້ຂອງໄທມັກຈະແນເປົ້າ ໃນການໂຈມຕີໃສ່ ພວກຊາວພຸດ ແລະຊາວມຸສລິມ ທີ່ເຮັດວຽກໃຫ້ຣັຖບານໄທຫລືບໍ່ກໍ ພວກທີ່ສົງສັຍວ່າ ເປັນຜູ້ລາຍງານຂ່າວ ຫລືເປັນສາຍໃຫ້ຕຳຣວດ ສະຫະຣັດ ໄດ້ປະຕິເສດ ຕໍ່ຂໍ້ ສເນີ ຂອງເກົາຫລີເໜືອ ທີ່ຢາກເປີດການເຈຣະ ຈາ ແບບນຶ່ງຕໍ່ນຶ່ງ ກັບສະຫະຣັດ ກ່ຽວກັບໂຄງ ການ ສ້າງອາວຸດນິວເຄລັຽຂອງຕົນ ໂຄສົກ ຄົນນຶ່ງ ຂອງກະຊວງການຕ່າງປະເທດສະຫະ ຣັດ ກ່າວໃນວັນຈັນວານນີ້ວ່າ ການພົບປະ ສອງຝ່າຍໃດໆກໍຕາມ ລະວ່າງສະຫະຣັດ ກັບເກົາຫລີເໜືອແມ່ນຈະຕ້ອງເປັນ ພາກສ່ວນນຶ່ງ ຂອງການເຈຣະຈາ 6 ຝ່າຍ ຊຶ່ງມີຮວມທັງ ຈີນ ຍີ່ປຸ່ນຣັດເຊັຽ ແລະເກົາຫລີໃຕ້ ເທົ່ານັ້ນ ແຕ່ເກົາຫລີເໜືອ ໄດ້ປະກາດວ່າ ການເຈຣະຈາ 6ຝ່າຍ ໄດ້ຕາຍໄປແລ້ວ ຣັຖມຸນຕຣີ ການຕ່າງປະເທດ ສະຫະຣັດທ່ານ ນາງ HILLARYCLINTON ໄດ້ກ່າວວ່າ ຜູ້ໃດກໍຕາມ ບໍ່ຄວນໃຫ້ລາງວັນ ແກ່ເກົາຫລີເໜືອທີ່ບໍ່ກັບຄືນເຂົ້າໄປ ຮ່ວມການເຈຣະຈາ 6 ຝ່າຍ ທ່ານນາງເວົ້າວ່າ ພຽງຢາງຕ້ອງໄດ້ເອົາ ບາດກ້າວ ທີ່ບໍ່ສາມາດ ຕ່າວປີ້ນໄດ້ ໃນການປະຖິ້ມ ໂຄງການສ້າງອາວຸດນິວເຄລັຽ ຂອງຕົນນັ້ນ ແລະວ່າ ມີແຕ່ການເຄື່ອນໄຫວດັ່ງກ່າວເທົ່ານັ້ນ ທີ່ຈະສາມາດ ພາໃຫ້ມີຄວາມສັມພັນ ແບບປົກກະຕິລະວ່າງກັນໄດ້ ແລະພາໃຫ້ ເກົາຫລີເໜືອ ໄດ້ຮັບການຊ່ອຍເຫລືອທາງດ້ານເສຖກິດ ຣັຖມຸນຕຣີກະຊວງ ປ້ອງກັນປະເທດ ສະຫະຣັດ ທ່ານ ROBERT GATESເວລານີ້ ກຳລັງຢູ່ໃນ ປະເທດອີຣັກ ໃນການຢ້ຽມຢາມ ທີ່ບໍ່ໄດ້ມີການປະກາດໃຫ້ ຊາບ ລ່ວງໜ້າ ທ່ານ GATES ໄດ້ເດີນທາງ ໄປເຖິງກອງບັນຊາການກຳລັງສະຫະຣັດ ທີ່ ເມືອງ TALLIL ໃນວັນອັງຄານມື້ນີ້ ທ່ານມີ ແຜນການ ທີ່ຈະພົບປະກັບພວກຜູ້ນຳອີຣັກ ຮວມທັງ ນາຍົກຣັຖມຸນຕຣີ NOURI AL MALIKI ເພື່ອປຶກສາຫາຣືກ່ຽວກັບບົດບາດ ທີ່ໄດ້ມີການ ປ່ຽນແປງໃໝ່ ຂອງກຳລັງ ສະຫະ ຣັດ ໃນການຮັກສາຄວາມປອດພັຍ ໃນອີຣັກ ທ່ານຍັງຈະໄດ້ ສົນທະນາຫາຣື ກ່ຽວກັບການຂາຍອາວຸດເພື່ອໃຫ້ຄວາມສນັບສນຸນ ໃນດ້ານອາວຸດຍຸທພັນ ແກ່ອິຣັກ ຫລັງຈາກກຳລັງທະຫານສະຫະຣັດ ຖອນອອກໄປແລ້ວ ນອກນັ້ນ ຍັງເປັນທີ່ຄາດກັນວ່າ ທ່ານ GATESຈະໄດ້ເດີນທາງ ໄປຢ້ຽມຢາມ ເຂດປົກຄອງຕົນເອງ ຂອງຊາວເຄີຣ໌ທ ໃນອີຣັກໃນຄວາມພະຍາຍາມ ເພື່ອຊອກຫາຊ່ອງທາງ ສ້າງຄວາມຖືກຕ້ອງປອງດອງ ລະຫວ່າງພວກຊາວເຄີຣ໌ທ ຊຶ່ງເປັນຊົນກຸ່ມນ້ອຍ ແລະຊາວອາຣັບ ທີ່ເປັນຄົນກຸ່ມໃຫຍ່ ຂະນະ ດຽວກັນທູດພິເສດ ສຳລັບພາກຕາເວັນອອກ ກາງຂອງສະຫະຣັດ ທ່ານ GEORGE MITCHELL ໄດ້ພົບປະ ກັບນາຍົກຣັຖມຸນ ຕຣີອິສຣາແອລທ່ານ BENJAMIN NETANYAHU ໃນວັນອັງຄານ ມື້ນີ້ ເພື່ອພະຍາຍາມ ຫາທາງແກ້ໄຂບັນຫາຂັດ ແຍ້ງ ກ່ຽວກັບການຕັ້ງຖິ່ນຖານ ຂອງອິສຣາແອລ ຢູ່ໃນເຂດ WEST BANK ຫລືເຂດຝັ່ງຕາເວັນຕົກ ຂອງແມ່ນ້ຳຈໍແດັນ ພວກທ່ານທັງສອງ ໄດ້ພົບປະກັນຢູ່ທີ່ທຳນຽບຂອງ ທ່ານ NETANYAHU ໃນນະຄອນ ເຈຣູຊາແລັມ ເພື່ອປຶກສາຫາຣືກ່ຽວກັບ ການເອົາບາດກ້າວຕ່າງໆ ໃນການສ້າງສັນຕິພາບ ຢູ່ໃນພາກ ຕາເວັນອອກກາງ ວໍຊິງຕັນກ່າວວ່າ ອິສຣາແອລ ຕ້ອງໄດ້ຢຸດເຊົາ ການຕັ້ງຖິ່ນຖານໃໝ່ ເພື່ອຊຸກຍູ້ໃຫ້ມີສັນຕິພາບ ແຕ່ອິສຣາແອລ ເວົ້າວ່າ ຕົນຕ້ອງສືບຕໍ່ ໃນການຕັ້ງຖິ່ນຖານໃໝ່ເພື່ອປ່ອຍໃຫ້ ບ່ອນຕັ້ງຖິ່ນຖານເຫລົ່ານີ້ ໄດ້ເຕີບໂຕ ແບບທັມມະຊາດ ການພົບປະຂອງທ່ານ MITCHELL ກັບທ່ານ NETANYAHU ແມ່ນພາກສ່ວນນຶ່ງ ໃນການຊຸກຍູ້ທາງດ້ານການທູດ ຄັ້ງໃໝ່ ຂອງສະຫະຣັດ ເພື່ອຍຸຕິ ບັນຫາຂັດແຍ້ງ ລະຫວ່າງອິສຣາແອລ ກັບຊາວອາຣັບ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ